BSF जवानों ने फायरिंग कर खदेड़ा, अमृतसर बॉर्डर पर 56 करोड़ की हेरोइन जब्त
India Pakistan Cross Border Smuggling; Punjab Border Drone Movement Heroine |  BSF Firing पंजाब की भारत-पाकिस्तान सीमा पर हेरोइन की तस्करी के लिए ड्रोन का इस्तेमाल बढ़ता जा रहा है।
पंजाब की भारत-पाकिस्तान सीमा पर हेरोइन की तस्करी के लिए ड्रोन का इस्तेमाल बढ़ता जा रहा है। तीन दिनों में बॉर्डर सिक्योरिटी फोर्स के जवानों ने तीसरी कोशिश को नाकामयाब किया है। वहीं, अमृतसर बॉर्डर पर BSF के जवानों ने 56 करोड़ रुपए की हेरोइन की खेप को बरामद किया है।
BSF से मिली जानकारी के अनुसार देर रात बटालियन 113 के जवान गुरदासपुर के डेरा बाबा नानक के अंतर्गत आती BOP घनिके बेट पर गश्त पर थे। रात 2 बजे एक ड्रोन के भारतीय सरहद में आने की आवाज सुनाई दी। आवाज को सुनते ही जवानों ने फायरिंग शुरू कर दी। 4 मिनट भारतीय सरहद में रहने के बाद रात 2.04 बजे ड्रोन वापस लौट गया।
लोपोके से मिली हेरोइन की खेप
वहीं दूसरी तरफ BOP रामकोट पुलिस स्टेशन लोपोके से हेरोइन की खेप बरामद की गई है। बटालियन 22 के जवान सुबह गश्त पर थे। तकरीबन 10 बजे उन्हें एक पैकेट दिखाई दिया, जिस पर लाइट ब्लिंकिंग स्ट्रिप्स और हुक लगी हुई थी।
इस खेप को भी ड्रोन के माध्यम से ही ड्रॉप किया गया। जब खेप को खोला गया तो उसमें से 5 पैकेट बरामद किए गए। जिसे जांच के बाद खोला गया तो उसका कुल वजन 7.980 किलो निकला। जिसकी इंटरनेशनल वैल्यू तकरीबन 56 करोड़ रुपए है।
बीते दिनों रिकवर की थी 2 किलो हेरोइन
वहीं अमृतसर बॉर्डर पर BOP पुल मौरां पर BSF ने फायरिंग कर ड्रोन गिराने में सफलता हासिल की। BSF के जवानों ने सर्च के बाद ड्रोन के अलावा दो किलोग्राम हेरोइन और 170 ग्राम अफीम की दो डिब्बियां भी बरामद की थी।